► Volgens SA in Instituut vir Rasseverhoudinge (SAIRV) toon jongste misdaadstatistiek vir SAPD tesame met vorige statistiek dat sedert 1994 in SA sowat 500 000 moorde gepleeg is en 1 miljoen verkragtings ► Prof. Rudolph Zinn van Unisa sê uit navorsing blyk dit dat van die misdadigers voer tot 107 misdrywe uit voordat hulle gearresteer word ► Solidariteit Netwerk loods nuwe Sol-Tech kampus in Pretoria teen koste van R300 miljoen, sal huidige kampus vir 1 200 studente verdubbel en sal na verwagting deure open in Januarie 2021 ► Kyk by hierdie video hoe top bevelvoerders van SA Vloot en Lugmag in Parlement getuig hoe vloot en lugmag op rand van ineenstorting is ► Vrou (55) in Oos-Vrystaat gisteraand terwyl sy gebad op 'n plaas aangeval en verkrag, aanvaller vlug en niks gesteel nie ► Op die Economic Freedom of the World (EFW) 2019 verslag val Suid-Afrika 54 plekke na nr. 101 uit 162 lande, vanaf plek 47 in 2000 – volg hierdie skakel vir meer inligting ►Dit lyk of Britse premier Boris Johnson 'n deurbraak met Brexit kan maak na ooreenkoms oor grensbeheer met Ierse Democratic Unionist Party (DUP) ► Voormalige Bok-afrigter Peter de Villiers sê hy gaan nie Springbokke vanjaar by Wêreldbeker ondersteun nie, omrede vroeëre betrokkenheid van Eben Etzebeth by onderonsie met twee bruin mense in Langebaan ►
Knelpunte vir bestemming van voorkeur
26 Julie 2019
Bestaande reeds 28-jaar as Afrikanertuiste op eie grond met eie arbeid, maar bevattende tans slegs sowat 1 600 inwoners, is dit duidelik dat Orania nog nie betekenisvol deur Afrikaners as bestemming van voorkeur beskou word nie. Dit word bevestig deur die groot getal blanke Afrikaanssprekendes wat vanaf Gauteng en ander noordelike provinsies na veral die Wes-Kaap en Suid-Kaap migreer.
Voorts is daar, sonder dat presiese getalle bekend is, 'n beduidende stroom blanke Afrikaanssprekende emigrante na bestemmings soos Australië, Nieu-Seeland, Kanada, ens. Die grootskaalse rassediskriminasie teen blankes in die land en onaanvaarbare hoë misdaadvlakke bring as't ware 'n bevolkingsverskuiwing ook onder Afrikaners te weeg na veiliger oorde. Dit is egter duidelik dat Orania met sy spesifieke etos nie uit hierdie verskuiwing skep soos logieserwys verwag sou word nie.
Die velerlei redes hiervoor is feitlik almal intern in Orania en kan breedweg o.m. soos volg aangestip word:
Orania is 'n gestruktureerde gemeenskap en nie bloot 'n toevlugsoord nie en geskied vestiging d.m.v. 'n formele verblyfregproses. Dit skep getalsbeperkende filtrering.
Interne knelpunte soos nog nie plaaslike ekonomie van skaal nie, tekort aan behuising, tekort aan besigheidsakkommodasie, onstabiele arbeidsaanbod, hoë eiendomspryse, ens. werk ook beperkend in.
Gebrekkige gemeenskapkohesie veroorsaak 'n uitvloei van inwoners wat Orania weer verlaat. Hoewel tot soveel as 100 nuwe intrekkers per maand voorkom, word dit tot 'n mate weggekalwe deur inwoners wat om verskillende redes weer die pad vat.
Bemarking van Orania is nie altyd teikentreffend nie.
Die konsep van eie arbeid is nie altyd gewild nie.
In geheel gesien, kan egter gesê word dat Orania op die volgende gronde 'n gesonde bestemmingsbasis bied:
Dit is gebaseer op Afrikanervolksidentiteit en nie velkleur of rassisme nie.
Dit berus op fisiese grond wettig en regmatig aangekoop vir spesifiek Afrikanerskap.
As Afrikaner-geregeerd, bied Orania 'n veilige opset met lae misdaad.
Dit bied eersteklas Afrikanerkultuur.
Orania het reeds deur die jare suksesvol talle beste praktyke op die weg van Afrikaner-selfbeskikking ontwikkel en in plek gestel.
Daar is aangrensend aan Orania aansienlike plaasgrond onder die Orania-vaandel beskikbaar vir redelik grootskaalse, geordende en beplande bevolkingsvestiging
Oor die algemeen dui die feite daarop dat Orania gekom het om te bly – die uitbreiding daarvan tot sy logiese konsekwensies is waarskynlik 'n saak van goeie oordeel en korrekte tydsberekening.